CELEX: C2004/314/08
Language: el
Date: 2004-12-18 00:00:00
Title: Υπόθεση C-441/04: Αίτηση για την έκδοση προδικαστικής αποφάσεως που υπέβαλε το Landesgericht Klagenfurt με διάταξη της 13ης Αυγούστου 2004 στην υπόθεση A-Punkt Schmuckhandels GmbH κατά Claudia Schmidt

18.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/5
            
         Αίτηση για την έκδοση προδικαστικής αποφάσεως που υπέβαλε το Landesgericht Klagenfurt με διάταξη της 13ης Αυγούστου 2004 στην υπόθεση A-Punkt Schmuckhandels GmbH κατά Claudia Schmidt
   (Υπόθεση C-441/04)
   (2004/C 314/08)
   Με διάταξη της 13ης Αυγούστου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 20 Οκτωβρίου 2004, το Landesgericht Klagenfurt, στο πλαίσιο της διαφοράς μεταξύ A-Punkt Schmuckhandels GmbH και Claudia Schmidt, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Πρέπει τα άρθρα 28-30 ΕΚ να ερμηνευθούν υπό την έννοια ότι διασφαλίζουν την ελευθερία της εναγομένης να αναζητεί, στο πλαίσιο της επαγγελματικής της δραστηριότητας, ιδιώτες για την πώληση αργυρών κοσμημάτων και για τη συγκέντρωση παραγγελιών με αντικείμενο αργυρά κοσμήματα;
            
         
               2)
            
            
               Σε περίπτωση καταφατικής απαντήσεως, αποτελεί περιορισμό της ελεύθερης κυκλοφορίας των εμπορευμάτων, κατά την έννοια των άρθρων 28-30 ΕΚ, ρύθμιση κράτους μέλους που απαγορεύει την πώληση αργυρών κοσμημάτων υπό τη μορφή αναζητήσεως ιδιωτών με σκοπό την πώληση και τη συγκέντρωση παραγγελιών με αντικείμενο αργυρά κοσμήματα;
            
         
               3)
            
            
               Σε περίπτωση καταφατικής απαντήσεως και στο ανωτέρω ερώτημα: Δεν προσβάλλει εθνική ρύθμιση, η οποία κατά παράβαση των άρθρων 28-30 ΕΚ απαγορεύει την πώληση αργυρών κοσμημάτων διά της αναζητήσεως ιδιωτών με σκοπό την πώληση ή τη συγκέντρωση παραγγελιών με αντικείμενο αργυρά κοσμήματα, το δικαίωμα εμπορίας αργυρών κοσμημάτων διά της αναζητήσεως ιδιωτών με σκοπό την πώληση και τη συγκέντρωση παραγγελιών με αντικείμενο αργυρά κοσμήματα;